01993L0061 — ET — 16.02.2020 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

KOMISJONI DIREKTIIV 93/61/EMÜ,

2. juuli 1993,

milles sätestatakse loetelu tingimuste kohta, millele peab nõukogu direktiivi 92/33/EMÜ kohaselt vastama köögiviljade paljundus- ja istutusmaterjal, v.a seeme







Artikkel 1

1. Käesolevas direktiivis kehtestatakse direktiivi 92/33/EMÜ artiklis 4 nimetatud loetelud ja sätestatakse kõnealuse direktiivi artiklis 11 osutatud märgistamist käsitlevad nõuded.

2. Loetelusid kohaldatakse kõikidesse direktiivi 92/33/EMÜ II lisas nimetatud botaanilistesse perekondadesse ja liikidesse kuuluvate köögiviljade kasvatamisel ja paljundusmaterjali (s.h pookealused) ja sellest saadud istutusmaterjali ning muude kõnealuse direktiivi artiklis 4 nimetatud botaaniliste perekondade ja liikide pookealuste suhtes, olenemata kasutatavast paljundusviisist, edaspidi „materjal”.

3. Käesoleva direktiivi sätteid kohaldatakse järk-järgult, võttes arvesse lõikes 2 nimetatud materjali tootmistsükleid.

Artikkel 2

Vajaduse korral peab materjal vastama nõukogu direktiivis 77/93/EMÜ sätestatud asjakohastele taimetervisenõuetele.

▼M1

Artikkel 3

Köögiviljakultuuride paljundus- ja istutusmaterjal peab tootmiskohas vähemalt visuaalse kontrolli põhjal olema praktiliselt vaba kõigist lisas vastava köögiviljakultuuride paljundus- ja istutusmaterjali korral loetletud taimekahjustajatest.

Turustatavas köögiviljakultuuride paljundus- ja istutusmaterjalis ei tohi vähemalt visuaalsel kontrollimisel esineda reguleeritud mittekarantiinseid taimekahjustajaid üle asjaomase lisas sätestatud piirmäära.

Köögiviljakultuuride paljundus- ja istutusmaterjal peab visuaalse kontrolli põhjal olema praktiliselt vaba igasugustest taimekahjustajatest, mis vähendavad köögiviljakultuuride paljundus- ja istutusmaterjali kasulikkust ja kvaliteeti, välja arvatud lisas vastava paljundus- ja istutusmaterjali korral loetletud taimekahjustajad.

Samuti peab köögiviljakultuuride paljundus- ja istutusmaterjal vastama liidu karantiinseid taimekahjustajaid, kaitstavate piirkondade karantiinseid taimekahjustajaid ning reguleeritud mittekarantiinseid taimekahjustajaid käsitlevatele nõuetele, mis on sätestatud määruses (EL) 2016/2031 ( 1 ) ja kõnealuse määruse alusel vastu võetud rakendusaktides, sealhulgas kõnealuse määruse artikli 30 lõike 1 kohaselt vastu võetud meetmetele.

▼B

Artikkel 4

Materjal peab olema botaanilise perekonna, liigi ja sordi suhtes piisavalt ehtne ja puhas.

Artikkel 5

1. Materjalil ei tohi olla defekte, mis võiksid kahjustada selle kvaliteeti paljundus- või istutusmaterjalina.

2. Materjali elujõulisus ja mõõtmed peavad olema köögiviljade paljundus- või istutusmaterjalina kasutamiseks rahuldavad. Lisaks sellele tuleb tagada asjakohane tasakaal juurte, varte ja lehtede vahel.

Artikkel 6

1. Direktiivi 92/33/EMÜ artiklis 11 osutatud tarnija poolt koostatav dokument peab olema sobival paberil, mida ei ole varem kasutatud, ning see trükitakse vähemalt ühes ühenduse ametlikus keeles. Kõnealune dokument peab sisaldama järgmisi andmeid:

i) märge „EMÜ kvaliteet”;

ii) EMÜ liikmesriigi kood;

iii) vastutava ametiasutuse nimi või tunnuskood;

iv) registri- või akrediteerimisnumber;

v) tarnija nimi;

vi) seeria, nädala või partii number;

vii) tarnija poolt koostatava dokumendi koostamiskuupäev;

viii) seemnepartii viitenumber nõukogu direktiivi 70/458/EMÜ ( 2 ) kohaselt turustatud seemnetest otse kasvatatud noorte taimede puhul. Teatavatel juhtudel võib kõnealuse viitenumbri taotluse korral määrata vastutatavale ametiasutusele;

ix) üldnimetus või, kui materjalile on lisatud komisjoni direktiivi 92/105/EMÜ ( 3 ) kohane taimepass, botaaniline nimetus;

x) sordinimi. Pookealuste puhul sordinimi või selle märgistus;

xi) kogus;

xii) direktiivi 92/33/EMÜ artikli 16 lõike 2 kohaselt importimisel kolmandatest riikidest selle riigi nimi, kus saak on koristatud.

2. Kui materjalile on lisatud direktiivi 92/105/EMÜ kohane taimepass, võib taimepass olla tarnija soovil lõikes 1 nimetatud tarnija poolt koostatav dokument. Sellesse tuleb siiski teha märge „EMÜ-kvaliteet” ja märkida direktiivis 92/33/EMÜ sätestatud vastutava ametiasutuse nimi ning sordinimi. Importimisel kolmandatest riikidest vastavalt direktiivi 92/33/EMÜ artikli 16 lõikele 2 tuleb märkida samuti selle riigi nimi, kus saak on koristatud. Kõnealuse teabe võib esitada taimepassis, kuid muust teabest eraldi.

Artikkel 7

1. Liikmesriigid jõustavad käesoleva direktiivi järgimiseks vajalikud õigusnormid hiljemalt 31. detsembril 1993. Liikmesriigid teatavad sellest viivitamata komisjonile.

Kui liikmesriigid kõnealused normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike seaduste põhiliste õigusnormide teksti.

Artikkel 8

Käesolev direktiiv on adresseeritud liikmesriikidele.

▼M1









LISA

Reguleeritud mittekarantiinsed taimekahjustajad köögivilja paljundus- ja istutusmaterjalis







Bakterid Reguleeritud mittekarantiinsed taimekahjustajad või reguleeritud mittekarantiinsetest taimekahjustajatest põhjustatud sümptomid Köögivilja paljundus- ja istutusmaterjal (perekond või liik) Reguleeritud mittekarantiinsete taimekahjustajate esinemise piirmäär köögivilja paljundus- ja istutusmaterjali puhul Clavibacter michiganensis ssp. michiganensis (Smith) Davis et al. [CORBMI] Solanum lycopersicum L. 0 % Xanthomonas euvesicatoria Jones et al. [XANTEU] Capsicum annuum L., Solanum lycopersicum L. 0 % Xanthomonas gardneri (ex Šutič 1957) Jones et al. [XANTGA] Capsicum annuum L., Solanum lycopersicum L. 0 % Xanthomonas perforans Jones et al. [XANTPF] Capsicum annuum L., Solanum lycopersicum L. 0 % Xanthomonas vesicatoria (ex Doidge) Vauterin et al. [XANTVE] Capsicum annuum L., Solanum lycopersicum L. 0 % Seened ja munasseened Reguleeritud mittekarantiinsed taimekahjustajad või reguleeritud mittekarantiinsetest taimekahjustajatest põhjustatud sümptomid Köögivilja paljundus- ja istutusmaterjal (perekond või liik) Reguleeritud mittekarantiinsete taimekahjustajate esinemise piirmäär köögivilja paljundus- ja istutusmaterjali puhul Fusarium Link (anamorfne perekond) [1FUSAG], välja arvatud Fusarium oxysporum f. sp. albedinis (Kill. & Maire) W.L. Gordon [FUSAAL] ja Fusarium circinatum Nirenberg & O’Donnell [GIBBCI] Asparagus officinalis L. 0 % Helicobasidium brebissonii (Desm.) Donk [HLCBBR] Asparagus officinalis L. 0 % Stromatinia cepivora Berk. [SCLOCE] Allium cepa L., Allium fistulosum L., Allium porrum L., Allium sativum L. 0 % Verticillium dahliae Kleb. [VERTDA] Cynara cardunculus L. 0 % Ümarussid Reguleeritud mittekarantiinsed taimekahjustajad või reguleeritud mittekarantiinsetest taimekahjustajatest põhjustatud sümptomid Köögivilja paljundus- ja istutusmaterjal (perekond või liik) Reguleeritud mittekarantiinsete taimekahjustajate esinemise piirmäär köögivilja paljundus- ja istutusmaterjali puhul Ditylenchus dipsaci (Kuehn) Filipjev [DITYDI] Allium cepa L., Allium sativum L. 0 % Viirused, viroidid, viirusetaolised haigusetekitajad ja fütoplasmad Reguleeritud mittekarantiinsed taimekahjustajad või reguleeritud mittekarantiinsetest taimekahjustajatest põhjustatud sümptomid Köögivilja paljundus- ja istutusmaterjal (perekond või liik) Reguleeritud mittekarantiinsete taimekahjustajate esinemise piirmäär köögivilja paljundus- ja istutusmaterjali puhul Porrulaugu kollatriipsuse viirus [LYSV00] Allium sativum L. 1 % Sibula kääbususe viirus [OYDV00] Allium cepa L., Allium sativum L. 1 % Kartuli värtnaviroid [PSTVD0] Capsicum annuum L., Solanum lycopersicum L. 0 % Tomati pronkslaiksuse tospoviirus [TSWV00] Capsicum annuum L., Lactuca sativa L., Solanum lycopersicum L., Solanum melongena L. 0 % Tomati kolla-keerdlehisuse viirus [TYLCV0] Solanum lycopersicum L. 0 %